|  |
| --- |
|  |
| **ภาคผนวก ก** |
| **แผนรองรับภัยพิบัติและสถานการณ์ฉุกเฉิน กรมปศุสัตว์ กรณีไฟฟ้าดับ / ไฟฟ้าขัดข้อง** |
|  |
|  |
|  |

|  |
| --- |
|  |

**แผนรองรับสถานการณ์ฉุกเฉินจากไฟฟ้าดับ / ไฟฟ้าขัดข้อง**

**1. วัตถุประสงค์ของแผนฯ**

1.1 เพื่อสร้างความเข้าใจร่วมกันระหว่างผู้บริหารและผู้ปฏิบัติ ในการดูแลรักษาระบบ ความปลอดภัยของฐานข้อมูลและสารสนเทศของกรมปศุสัตว์

1.2 เพื่อลดความเสียหายที่จะเกิดขึ้นแก่ระบบฮาร์ดแวร์ ซอร์ฟแวร์ และฐานข้อมูล

1.3 เพื่อเตรียมความพร้อมรับสถานการณ์ฉุกเฉินที่อาจจะเกิดขึ้นกับระบบเทคโนโลยีสารสนเทศของกรมปศุสัตว์

1.4 เพื่อให้ระบบเทคโนโลยีสารสนเทศสามารถดำเนินการได้อย่างต่อเนื่อง และมีประสิทธิภาพ สามารถแก้ไขสถานการณ์ได้อย่างรวดเร็ว

**2. ขอบเขตการดำเนินงานของแผนฯ**

แผนนี้ใช้ควบคุมระบบเครื่องคอมพิวเตอร์ที่ติดตั้ง ณ ศูนย์เทคโนโลยีสารสนเทศและการสื่อสาร กรมปศุสัตว์ พญาไท เท่านั้น

**3. ขั้นตอนแนวปฏิบัติสถานการณ์ไฟฟ้าดับ / ไฟฟ้าขัดข้อง**

**3.1 ก่อนเกิดเหตุ กระแสไฟฟ้าดับ / ขัดข้อง** ศูนย์เทคโนโลยีสารสนเทศและการสื่อสารต้องดำเนินการ ดังนี้

1) จัดให้มีเจ้าหน้าที่ตรวจสอบอุปกรณ์ที่ใช้กับระบบไฟฟ้าฉุกเฉิน ให้มีความพร้อมใช้งานอยู่เสมอ เช่น   
เปิดเครื่องสำรองไฟฟ้า (UPS) ตลอดระยะเวลาการใช้งานเครื่องคอมพิวเตอร์ เตรียมระบบแสงสว่างฉุกเฉินขนาดเล็ก (ไฟฉาย) จัดทำป้ายบอกทางออกฉุกเฉิน เป็นต้น

2) จัดให้มีการบำรุงรักษาเครื่องสำรองไฟฟ้า (UPS) โดยบริษัทที่เชี่ยวชาญอย่างสม่ำเสมอ

3) สำรวจ ตรวจตราอุปกรณ์เครื่องใช้ไฟฟ้า สายไฟ ปลั๊กไฟ ให้อยู่ในสภาพสมบูรณ์

4) ให้มีการฝึกอบรมเจ้าหน้าที่ผู้เกี่ยวข้อง เกี่ยวกับการใช้อุปกรณ์ไฟฟ้า หรือเครื่องมือระบบไฟฟ้าฉุกเฉิน และสร้างความตระหนักแก่เจ้าหน้าที่ในการใช้อุปกรณ์ไฟฟ้า

5) จัดตั้งงบประมาณสำหรับบำรุงรักษาและปรับปรุงพัฒนาเพื่อรองรับภาวะฉุกเฉินตามสถานการณ์ที่เกิดขึ้น

6) จัดให้มีการสำรองข้อมูลสำคัญลงบนสื่อจัดเก็บที่มีความเหมาะสม เช่น DVD-CD, External Hard disk, Handy drive แยกเก็บไว้คนละสถานที่กับห้องควบคุมเครื่องคอมพิวเตอร์แม่ข่าย (Data center)

7) เตรียมการจัดหาสถานที่สำรองสำหรับการรองรับสถานการณ์ฉุกเฉินจากภัยพิบัติที่มีผลกระทบต่อระบบสารสนเทศ สำหรับระบบงานที่จำเป็นในกรณีฉุกเฉิน

8) จัดให้มีการซ้อมรับสถานการณ์ฉุกเฉินจากภัยพิบัติไฟฟ้าดับ / ไฟฟ้าขัดข้องอยู่เสมอ อย่างน้อยปีละ 1 ครั้ง

**3.2 ขณะเกิดเหตุ กระแสไฟฟ้าดับ / ไฟฟ้าขัดข้อง**

1) เมื่อเกิดไฟฟ้าดับ / ไฟฟ้าขัดข้องระบบสำรองไฟฟ้า (UPS) ต้องทำงานทันที

2) ผู้พบเหตุการณ์ติดต่อฝ่ายอาคารสถานที่หรือการไฟฟ้านครหลวงเพื่อสอบถามสาเหตุไฟดับ ระยะเวลาที่สามารถใช้ไฟฟ้าได้

3) รายงานเหตุการณ์ให้ผู้บังคับบัญชาทราบตามลำดับชั้นและแจ้งผู้อำนวยการศูนย์เทคโนโลยีสารสนเทศและการสื่อสารเพื่อประเมินสถานการณ์

4) แจ้งผู้ดูแลระบบทำการปิดระบบเครื่องคอมพิวเตอร์แม่ข่ายทั้งหมด เพื่อป้องกันความเสียหายที่จะเกิดขึ้นกับเครื่องคอมพิวเตอร์แม่ข่าย

5) เรียกประชุมทีมงานปฏิบัติการกอบกู้ในสถานการณ์ฉุกเฉินหรือภัยพิบัติ (Crisis Operation Team)



รายงานผลการปฏิบัติงาน

เบื้องต้น

รายงานผลการปฏิบัติงาน

เบื้องต้น

รายงานผลการปฏิบัติงาน

เบื้องต้น

รายงานผลการปฏิบัติงาน

เบื้องต้น

รายงานผลการปฏิบัติงาน

เบื้องต้น

**3.3 การปฏิบัติภายหลังจากกระแสไฟฟ้าใช้งานได้แล้ว**

* **กรณีห้อง Server หลักไม่ได้รับความเสียหาย**

1) เมื่อกระแสไฟฟ้าสามารถใช้งานได้แล้ว ทีมงานปฏิบัติการกอบกู้ในสถานการณ์ฉุกเฉินหรือภัยพิบัติ (Crisis Operation Team) เข้าควบคุม แก้ไข และตรวจสอบความเสียหายของระบบสารสนเทศในภาพรวม

2) ตรวจสอบอุปกรณ์ต่างๆ ภายในห้อง server

3) เปิดเครื่องปรับอากาศ เครื่องสำรองไฟฟ้า เครื่องคอมพิวเตอร์แม่ข่าย และอุปกรณ์อื่นๆ

4) Start Service ต่างๆ ของเครื่องแม่ข่าย เพื่อให้สามารถใช้งานได้

5) ตรวจสอบค่า configuration ต่างๆ ของระบบที่สำคัญ

6) ทำการทดสอบระบบต่างๆ และเมื่อผ่านการทดสอบแล้วแจ้งให้ผู้ใช้งานทราบ ทำการเปิดใช้ระบบงาน

* **กรณีห้อง Server หลักได้รับความเสียหาย**

1) เมื่อกระแสไฟฟ้าสามารถใช้งานได้แล้ว ทีมงานปฏิบัติการกอบกู้ในสถานการณ์ฉุกเฉินหรือภัยพิบัติ (Crisis Operation Team) เข้าควบคุม แก้ไข และตรวจสอบความเสียหายของระบบสารสนเทศในภาพรวม

2) สำรวจความเสียหายของระบบสารสนเทศ ห้องควบคุมเครื่องคอมพิวเตอร์แม่ข่าย ระบบเครือข่าย อุปกรณ์สารสนเทศและการสื่อสารที่สำคัญ

3) ซ่อมแซมส่วนที่เสียหายหรือที่ได้รับผลกระทบ ตามที่พิจารณาเห็นว่าเป็นสิ่งที่สามารถซ่อมแซมกู้คืนได้โดยเร็ว เพื่อให้สามารถดำเนินการต่อได้อย่างต่อเนื่อง ในกรณีที่ไม่สามารถซ่อมแซมได้  
ให้จัดการรื้อถอนออกไปเพื่อป้องกันอันตรายที่อาจจะเกิดขึ้น

4) ทำการทดสอบระบบต่างๆ และเมื่อผ่านการทดสอบแล้วแจ้งให้ผู้ใช้งานทราบ ทำการเปิดใช้ระบบงาน

**4. การติดตามและประเมินผล**

เมื่อภัยพิบัติและสถานการณ์ฉุกเฉินยุติแล้ว ให้หัวหน้าหน่วยงานที่รับผิดชอบ ดำเนินการติดตามและประเมินผลการป้องกันและแก้ไขปัญหาสถานการณ์ที่เกิดขึ้น ทั้งด้านสถานการณ์ภัยพิบัติ ด้านการปฏิบัติในการระงับและบรรเทาภัย ด้านการให้ความช่วยเหลือและด้านอื่นๆ ต่ออธิบดีกรมปศุสัตว์ เพื่อให้ทราบข้อบกพร่องที่ต้องปรับปรุงแก้ไข และเป็นแนวทางในการบริหารจัดการภัยพิบัติและสถานการณ์ฉุกเฉินในอนาคต และควรปรับปรุงแผนฯ ทุกๆ 1 ปี