|  |
| --- |
|  |
| **ภาคผนวก ข** |
| **แผนรองรับภัยพิบัติและสถานการณ์ฉุกเฉิน กรมปศุสัตว์ กรณีเหตุเพลิงไหม้** |
|  |
|  |
|  |

|  |
| --- |
|  |

|  |
| --- |
|  |

**แผนรองรับสถานการณ์ฉุกเฉินจากเหตุเพลิงไหม้**

**1. วัตถุประสงค์ของแผนฯ**

1.1 เพื่อสร้างความเข้าใจแก่บุคลากรในการเตรียมความพร้อมกรณีเกิดเหตุเพลิงไหม้

1.2 เพื่อลดความเสียหายที่จะเกิดขึ้นแก่ระบบฮาร์ดแวร์ ซอฟท์แวร์ และฐานข้อมูล

1.3 เพื่อให้ระบบงานอิเล็กทรอนิกส์ที่สำคัญของกรมปศุสัตว์ สามารถให้บริการได้อย่างรวดเร็ว

**2. ขอบเขตการดำเนินงานของแผนฯ**

แผนนี้ใช้ควบคุมระบบเครื่องคอมพิวเตอร์ที่ติดตั้ง ณ ศูนย์เทคโนโลยีสารสนเทศและการสื่อสาร กรมปศุสัตว์ พญาไทเท่านั้น

**3. ขั้นตอนแนวปฏิบัติ**

**3.1 ก่อนเกิดเหตุเพลิงไหม้** ศูนย์เทคโนโลยีสารสนเทศและการสื่อสารต้องดำเนินการ ดังนี้

1) ทำการตรวจสอบระบบอุปกรณ์ตรวจจับควัน อุปกรณ์ดับเพลิงชนิดก๊าซที่ใช้สำหรับห้องควบคุมเครื่องคอมพิวเตอร์แม่ข่ายและระบบดับเพลิงที่อยู่ภายนอกห้องควบคุมเครื่องคอมพิวเตอร์แม่ข่ายให้พร้อมใช้งานได้อยู่เสมอ

2) ทำการตรวจสอบสายไฟฟ้า อุปกรณ์เกี่ยวกับไฟฟ้า รวมทั้งเครื่องมือ เครื่องใช้ไฟฟ้าให้อยู่ในสภาพเรียบร้อย และปราศจากภยันตรายอันอาจเกิดจากกระแสไฟฟ้าโดยสิ้นเชิง หากมีเรื่องต้องแก้ไขหรือได้รับแจ้งจากเจ้าหน้าที่ที่เกี่ยวข้อง ให้รีบดำเนินการโดยเร็ว

3) ให้ผู้ดูแลและควบคุมห้องระบบคอมพิวเตอร์แม่ข่ายทำการตรวจสอบระดับอุณหภูมิในห้องเครื่องคอมพิวเตอร์ในช่วงเช้าและบ่าย ทุกวันทำการ หากพบว่าอุณหภูมิสูงผิดปกติ ให้แจ้งผู้อำนวยการศูนย์เทคโนโลยีสารสนเทศและการสื่อสารทราบ

4) จัดทำแผนบำรุงรักษาระบบป้องกันเพลิงไหม้สำหรับห้องควบคุมระบบเครื่องคอมพิวเตอร์แม่ข่าย

5) ทำการตรวจสอบระบบไฟฟ้าส่องสว่างฉุกเฉินให้พร้อมใช้งานได้อยู่เสมอ

6) ตรวจตรา ดูแลสถานที่ทำงานให้สะอาดเรียบร้อยอยู่เสมอ ทั้งกำจัดสิ่งที่อาจจะก่อให้เกิดไฟไหม้ให้หมดสิ้นไป

7) ทำการสำรองข้อมูลสำคัญลงบนสื่อจัดเก็บที่มีความเหมาะสม เช่น DVD, CD, External Hard disk, Flash drive และแยกเก็บไว้คนละสถานที่กับห้องควบคุมเครื่องคอมพิวเตอร์แม่ข่าย   
(Data center)

8) เตรียมการ จัดหาสถานที่สำรองสำหรับการรองรับสถานการณ์ฉุกเฉินจากภัยพิบัติที่มีผลกระทบต่อระบบสารสนเทศ สำหรับระบบงานที่จำเป็นในกรณีฉุกเฉิน

9) ควรมีการฝึกอบรมเจ้าหน้าที่ผู้เกี่ยวข้องหรือส่งเจ้าหน้าที่ที่เกี่ยวเข้ารับการฝึกอบรมเกี่ยวกับการป้องกันเพลิงไหม้

10) จัดให้มีการซ้อมรับสถานการณ์ฉุกเฉินจากภัยพิบัติเพลิงไหม้อยู่เสมอ อย่างน้อยปีละ 1 ครั้ง

**3.2 ขณะเกิดเหตุเพลิงไหม้**

**เจ้าหน้าที่ห้องควบคุมเครื่องคอมพิวเตอร์แม่ข่าย**

1) ใช้เครื่องดับเพลิงที่ติดตั้งอยู่ทำการดับไฟ

2) หากไม่สามารถดับไฟได้ให้โทรแจ้งสถานีดับเพลิงพญาไท 02-354-6858 ต่อ 530,532

3) อพยพเจ้าหน้าที่ไปอยู่ในที่ปลอดภัยตามที่ได้นัดหมายไว้

4) การขนย้ายอุปกรณ์ที่สำคัญตามลำดับในห้องควบคุมเครื่องคอมพิวเตอร์แม่ข่ายที่ติดสติ๊กเกอร์สีแดงไปไว้ในที่ที่ปลอดภัย

5) ตรวจสอบความพร้อมใช้ของเครื่องแม่ข่ายและเครื่องลูกข่าย

**เจ้าหน้าที่อื่นๆ** หากเจ้าหน้าที่ศูนย์คอมพิวเตอร์ไม่อยู่เจ้าหน้าที่อื่นสามารถดำเนินการได้ดังนี้

1) ใช้เครื่องดับเพลิงที่ติดตั้งอยู่ ทำการดับไฟ

2) หากไม่สามารถดับไฟได้ ให้โทรแจ้งสถานีดับเพลิงพญาไท 02-354-6858 ต่อ 530,532

3) กรณีเกิดเหตุในห้อง Server ให้เปิดประตู้ห้อง Server หรือพังประตูเพื่อเข้าไปในห้อง server

4) ทำการปลดสาย LAN ออกให้หมด

5) ทำการปลดสายไฟที่อยู่ภายนอกตู้ Server ออกให้หมด

6) ทำการเคลื่อนย้ายอุปกรณ์ที่ติดสติ๊กเกอร์สีแดงไว้ในที่ปลอดภัย

**3.3 การปฏิบัติภายหลังจากเพลิงสงบแล้ว**

1) เมื่อสามารถควบคุมเพลิงได้แล้วให้เรียกประชุมทีมงานปฏิบัติการกอบกู้ในสถานการณ์ฉุกเฉินหรือภัยพิบัติ (Crisis Operation Team) ให้ดำเนินสำรวจและตรวจสอบความเสียหายและรวบรวมข้อมูลรายงานให้ผู้บริหารทราบตามลำดับชั้น

2) ทีมงานปฏิบัติการกอบกู้สถานการณ์ฉุกเฉินจากภัยพิบัติที่มีผลกระบบต่อระบบสารสนเทศ   
(Crisis Operation Team) ซ่อมแซมส่วนที่เสียหายหรือที่ได้รับผลกระทบตามที่พิจารณาเห็นว่า  
เป็นสิ่งที่สามารถซ่อมแซมกู้คืนได้โดยเร็ว เพื่อให้สามารถดำเนินการต่อได้อย่างต่อเนื่อง ในกรณี  
ที่ไม่สามารถซ่อมแซมได้ให้จัดการรื้อถอนออกไปเพื่อป้องกันอันตรายที่อาจจะเกิดขึ้น

3) ทำการทดสอบระบบต่างๆ และเมื่อผ่านการทดสอบแล้วแจ้งให้ผู้ใช้งานทราบทำการเปิดใช้ระบบงาน

**4. การติดตามและประเมินผล**

เมื่อภัยพิบัติและสถานการณ์ฉุกเฉินยุติแล้ว ให้ผู้อำนวยการศูนย์เทคโนโลยีสารสนเทศและการสื่อสาร ดำเนินการติดตามและประเมินผลการป้องกันและแก้ไขปัญหาสถานการณ์ที่เกิดขึ้น ทั้งด้านสถานการณ์ภัยพิบัติ   
ด้านการปฏิบัติในการระงับและบรรเทาภัย ด้านการให้ความช่วยเหลือและด้านอื่นๆ ต่ออธิบดีกรมปศุสัตว์เพื่อให้ทราบข้อบกพร่องที่ต้องปรับปรุงแก้ไข และเป็นแนวทางในการบริหารจัดการภัยพิบัติและสถานการณ์ฉุกเฉินในอนาคต  
และควรปรับปรุงแผนฯ ทุกๆ 1 ปี