|  |
| --- |
|  |
| **ภาคผนวก ง** |
| **แผนรองรับภัยพิบัติและสถานการณ์ฉุกเฉิน กรมปศุสัตว์ กรณีระบบแม่ข่ายหลัก ระบบฐานข้อมูลหลักเสียหาย หรือข้อมูลถูกทำลายโดยไม่ทราบสาเหตุ** |
|  |
|  |
|  |

|  |
| --- |
|  |

**แผนรองรับสถานการณ์ฉุกเฉินจากระบบแม่ข่ายหลัก**

**ระบบฐานข้อมูลหลักเสียหาย หรือข้อมูลถูกทำลายโดยไม่ทราบสาเหตุ**

**1. วัตถุประสงค์ของแผนฯ**

1.1 เพื่อสร้างความเข้าใจแก่บุคลากรในการเตรียมความพร้อมกรณีเกิดเหตุและไม่สามารถใช้ระบบเทคโนโลยี หรือระบบสารสนเทศ หรือข้อมูลที่สำคัญได้

1.2 เพื่อลดความเสียหายที่จะเกิดขึ้นแก่ระบบฮาร์ดแวร์ ซอฟท์แวร์ และฐานข้อมูล

1.3 เพื่อให้การดำเนินการของกรมปศุสัตว์ที่เป็นระบบอิเล็กทรอนิกส์ที่สำคัญ สามารถให้บริการได้อย่างรวดเร็ว

**2. ขอบเขตการดำเนินงานของแผนฯ**

แผนนี้ใช้ควบคุมระบบเครื่องคอมพิวเตอร์ที่ติดตั้ง ณ ศูนย์เทคโนโลยีสารสนเทศและการสื่อสาร กรมปศุสัตว์ พญาไทเท่านั้น

**3. ขั้นตอนแนวปฏิบัติ**

**3.1 ก่อนเกิดเหตุ** ศูนย์เทคโนโลยีสารสนเทศและการสื่อสาร ต้องดำเนินการ ดังนี้

1) ออกคำสั่ง / หนังสือเวียน เพื่อกำหนดขอบเขตอำนาจผู้รับผิดชอบที่ชัดเจน ให้ความรู้แก่ผู้ที่เกี่ยวข้องและบุคลากรภายในกรม ทราบถึงขั้นตอน / แนวทางปฏิบัติในการตรวจตรา และแนวทางการป้องกันขณะเกิดเหตุดังกล่าว รวมทั้งกำหนดแผนฟื้นฟูและบรรเทาความเดือดร้อนเพื่อให้สามารถปฏิบัติหน้าที่ได้ตามปกติ

2) จัดเตรียมอุปกรณ์ เครื่องมือ เครื่องใช้ และบุคลากร ซึ่งต้องมีความพร้อมตลอดเวลา

3) ทดสอบการกู้คืนระบบสารสนเทศอย่างสม่ำเสมอ

**3.2 ขณะเกิดเหตุ**

1) ผู้พบเหตุการณ์แจ้งประสานงานไปที่เจ้าหน้าที่ผู้ดูแลระบบ

2) ผู้ดูแลระบบรายงานเหตุการณ์ให้ผู้บังคับบัญชาทราบตามลำดับชั้นและแจ้งผู้อำนวยการศูนย์เทคโนโลยีสารสนเทศและการสื่อสารทราบ เพื่อประเมินสถานการณ์

3) ผู้อำนวยการศูนย์เทคโนโลยีสารสนเทศและการสื่อสาร เรียกประชุมทีมงานปฏิบัติการกอบกู้ในสถานการณ์ฉุกเฉินหรือภัยพิบัติ (Crisis Operation Team)

4) ทีมงานปฏิบัติการกอบกู้ในสถานการณ์ฉุกเฉินหรือภัยพิบัติ (Crisis Operation Team) ตรวจสอบความเสียหายของระบบสารสนเทศ

* หากดำเนินการแก้ไขระบบได้ เมื่อเหตุการณ์กลับสู่ภาวะปกติ แจ้งผู้ดูแลระบบเพื่อแจ้งหน่วยงานที่เกี่ยวข้องทราบเพื่อดำเนินการตามปกติและรายงานผู้อำนวยการศูนย์เทคโนโลยีสารสนเทศและการสื่อสารทราบ
* หากไม่สามารถแก้ไขระบบได้ ให้แจ้งผู้อำนวยการศูนย์เทคโนโลยีสารสนเทศและการสื่อสารเพื่อขออนุมัติแผนกู้คืนระบบคอมพิวเตอร์ต่อไป

**3.3 การปฏิบัติภายหลังเกิดเหตุ**

1) ผู้อำนวยการศูนย์เทคโนโลยีสารสนเทศและการสื่อสาร เรียกประชุมทีมงานปฏิบัติการกอบกู้ในสถานการณ์ฉุกเฉินหรือภัยพิบัติ (Crisis Operation Team) ให้ดำเนินสำรวจ / ประเมินความเสียหาย และรวบรวมข้อมูลรายงานให้ผู้บริหารทราบตามลำดับชั้น

2) ทีมงานปฏิบัติการกอบกู้ในสถานการณ์ฉุกเฉินหรือภัยพิบัติ (Crisis Operation Team) ซ่อมแซมส่วนที่เสียหายหรือที่ได้รับผลกระทบ ตามที่พิจารณาเห็นว่าเป็นสิ่งที่สามารถซ่อมแซมกู้คืนได้โดยเร็ว   
เพื่อให้สามารถดำเนินการต่อได้อย่างต่อเนื่อง

3) ทำการทดสอบระบบต่างๆ และเมื่อผ่านการทดสอบแล้วแจ้งให้ผู้ใช้งานทราบ ทำการเปิดใช้ระบบงาน

**4. การติดตามและประเมินผล**

เมื่อภัยพิบัติและสถานการณ์ฉุกเฉินยุติแล้ว ให้ผู้อำนวยการศูนย์เทคโนโลยีสารสนเทศและการสื่อสาร ดำเนินการติดตามและประเมินผลการป้องกันและแก้ไขปัญหาสถานการณ์ที่เกิดขึ้น ทั้งด้านสถานการณ์ภัยพิบัติ   
ด้านการปฏิบัติในการระงับและบรรเทาภัย ด้านการให้ความช่วยเหลือ และด้านอื่นๆ ต่ออธิบดีกรมปศุสัตว์ เพื่อให้ทราบข้อบกพร่องที่ต้องปรับปรุงแก้ไข และเป็นแนวทางในการบริหารจัดการภัยพิบัติและสถานการณ์ฉุกเฉินในอนาคต และควรปรับปรุงแผนฯ ทุกๆ 1 ปี